**RUGBY TAG (variant del rugbi)**

És un nou concepte de rugbi, rugbi sense el contacte físic. Els jugadors porten un cinturó o pantalons curts de “tag rugbi” i enganxades a ambdós costats pengen dues cintes. A l’institut jugarem amb 2 mocadors penjats als pantalons.

**Objectiu**

- L’objectiu del joc es fer assajos. Un assaig és quan un jugador planta la pilota a la línia d’assaig de l’equip contrari. Té valor d’1 punt.

**El Terreny**

- El terreny de joc és la meitat d’un camp de rugbi transversalment. A l’institut, òbviament, el camp serà més petit adaptat a l’espai que tenim.

**Número de Jugadors**

- Juguen 7 contra 7. Nosaltres jugarem 5c5 ó 6c6.

**Tag o cinturó i les cintes**

- Tots els jugadors portaran un cinturó a la cintura amb dues cintes enganxades. Nosaltres portarem només les cintes ( mocadors penjats dels pantalons).

**Duració del partit**

- El partit es divideix en 2 parts de 20 minuts amb descans de 5 minuts.

**La defensa (NO HI HA CONTACTE FÍSIC)**

- Els defenses no poden tocar als jugadors atacants. Només poden agafar una cinta i treure-la de la cintura. Si aquesta regla no es compleix es penalitzarà a l’equip infractor.

**Placatge (NO HI HA CONTACTE FÍSIC)**

* -  Els jugadors atacants no poden evitar que els defenses els hi treguin el tag. Quan un defensa treu un tag ha de cridar “Tag” o “placatge”. Quan s’inicia un atac o després d’un placatge la línia de defensa ha d’estar a 5 metres dels atacants o a 10m si han estat penalitzats.
* -  El placatge és treure el tag (mocador) al jugador que porta la pilota en posició d’atac.
* -  Un jugador no pot jugar si no té els dos tags (mocadors) col·locats.

**L’atac**

* -  L’equip atacant té sis (a classe fem 3) oportunitats per atacar i fer un assaig a excepció que perdi la possessió (fent una passada endavant o que surti la pilota fora de banda)

**La passada**

- La pilota s’ha de passar sempre enrere, si es passa endavant és falta i la possessió serà per l’equip contrari.

**Avançat o passada endavant**

- Si la pilota cau a terra i va endavant la possessió passarà a l’equip contrari.

**La patada**

- Es pot colpejar la pilota amb el peu sempre i quan apunti a un espai lliure.

**Anar a terra**

* -  Tag rugby es un joc on els jugadors sempre han d’estar drets. Si la pilota cau a terra (endarrere) el joc pot continuar i qualsevol dels dos equips pot agafar la pilota.
* -  Els jugadors no es poden llençar a terra per agafar una pilota
* -  Si un jugador amb pilota cau a terra la possessió passa a l’equip contrari.

**A la línea de banda**

- Si la pilota surt fora de la línia de banda, la possessió passa a l’equip contrari i es treu des d’on ha sortit la pilota

**Sacades o posada en joc**

- Després d’un assaig l’equip que ha marcat reinicia el joc amb una patada des de mig camp ( a classe ho fem amb la mà o el peu enrere). La pilota ha d’estar a terra i no pot sobrepassar el nivell de l’espatlla.

**Antijoc**

- Si hi ha contacte intencionat o infraccions reiterades l’àrbitre està obligat a mostrar targeta groga (7 minuts d’exclusió) o vermella (fora del camp i no pot tornar).